**KAIŠIADORIŲ JAUNIMO REIKALŲ TARYBOS**

**SUSIRINKIMO PROTOKOLAS**

2020-09-28 Nr.11

 **Susirinkimo vieta:** Katedros g. 4 didžioji salė, du nariai jungėsi per programą „Messenger“.

**Posėdžio pirmininkas:** Robertas Šustavičius

**Susirinkimo sekretorius:** Eglė Grendienė

# Dalyvavo:

# Vytenis Tomkus,

# Robertas Šustavičius,

# Viktorija Kanapinskaitė,

# Giedrė Pavasarytė,

# Rugilė Grendaitė (nuotoliniu būdu),

# Ugnė Morkūnaitė (nuotoliniu būdu).

# Nedalyvavo:

# Antanas Bernatonis.

**DARBOTVARKĖ:**

1. Mobilaus darbo analizės pristatymas ir atviro darbo su jaunimu aptarimas

2. Kiti klausimai

**1. SVARSTYTA. Mobilaus darbo analizės pristatymas ir atviro darbo su jaunimu aptarimas**

Jaunimo reikalų koordinatorė Tarybai pristatė atliktą mobilaus darbo analizę. Tuo pačiu buvo aptarta bendra atviro darbo su jaunimu situacija. Atsižvelgiant į jaunimo skaičių siūlomas toks atviro darbo su jaunimu formų išsidėstymas: Kaišiadorys – atviras jaunimo centras, Žiežmariai ir Rumšiškės – atvira jaunimo erdvė, Pravieniškės, Žasliai, Kruonis, Dovainonys ir Palomenė galėtų būti tos vietos, į kurias galėtų atvažiuoti mobilų darbą dirbantys jaunimo darbuotojai.

Visiems nariams pritarus, kad atvira jaunimo erdvė Žiežmariuose reikalinga, svarstytas vietos klausimas. Nuspręsta su Žiežmarių gimnazijos direktore aptarti galimybę įrengti atvirą jaunimo erdvę mokyklos bendrabutyje.

Diskutuojant apie mobilaus darbo su jaunimu vietas, Vytenis Tomkus pasiūlė atlikti jaunimo apklausą, ar jiems reikalingas mobilus darbas. Išsiskyrus jaunimo reikalų tarybos nuomonei buvo nuspręsta pabandyti atlikti apklausą Palomenėje, į ją įtraukiant ir seniūną bei kultūros darbuotojus.

**BALSAVO:**

Už – 5 nariai;

Prieš – 0 narių;

**NUTARTA.**

**1. Su Žiežmarių gimnazijos direktore aptarti galimybę įrengti atvirą jaunimo erdvę mokyklos bendrabutyje.**

**2. Atlikti apklausą Palomenėje dėl mobilaus darbo poreikio, į ją įtraukiant seniūną bei kultūros darbuotojus.**

**2. SVARSTYTA. Kiti klausimai.**

Kito susirinkimo metu bus aptarta apklausa apie mobilų darbą ir Robertas Šustavičius pristatys verslumo projektus.

Susirinkimo pirmininkas Robertas Šustavičius

Susirinkimo sekretorė Eglė Grendienė